Հավելված

ՀՀ ֆինանսների նախարարի

2021 թվականի հուլիսի «19» -ի N 378-Լ հրամանի

### ՀՀ ԿԱՌԱՎԱՐՈՒԹՅԱՆ ՊԱՐՏՔԻ ԿԱՌԱՎԱՐՄԱՆ ՌԱԶՄԱՎԱՐԱԿԱՆ ԾՐԱԳԻՐԸ ԿԱՆՈՆԱՎՈՐ ՑԻԿԼԻՑ (ԱՄԵՆԱՄՅԱ) ԱՎԵԼԻ ԿԱՐՃ ԺԱՄԱՆԱԿԱՀԱՏՎԱԾՈՒՄ ՎԵՐԱՆԱՅՄԱՆ ԸՆԹԱՑԱԿԱՐԳ

# ՆՊԱՏԱԿԸ ԵՎ ԳՈՐԾՈՂՈՒԹՅԱՆ ՇՐՋԱՆԱԿԸ

1. ՀՀ կառավարության պարտքի կառավարման ռազմավարական ծրագիրը կանոնավոր ցիկլից (ամենամյա) ավելի կարճ ժամանակահատվածում վերանայման ընթացակարգի (այսուհետ՝ Ընթացակարգ) նպատակն է ապահովել համապատասխան հիմքերի առկայության դեպքում ՀՀ կառավարության պարտքի կառավարման ռազմավարական ծրագիրը կանոնավոր ցիկլից (ամենամյա) ավելի կարճ ժամանակահատվածում վերանայման գործընթացը:
2. Ընթացակարգի գործողության շրջանակը սահմանափակվում է «Պետական պարտքի մասին» ՀՀ օրենքի 12-րդ հոդվածով նախատեսված Կառավարության պարտքի կառավարման ռազմավարական եռամյա ծրագիրը կանոնավոր ցիկլից (ամենամյա) ավելի կարճ ժամանակահատվածում վերանայման նպատակով ՀՀ կառավարության համապատասխան որոշման նախագծի պատրաստմամբ և ներկայացմամբ:

# ԱՆՀՐԱԺԵՇՏՈՒԹՅՈՒՆԸ

1. «Պետական պարտքի մասին» ՀՀ օրենքի 12-րդ հոդվածով սահմանվում է, որ Կառավարության պարտքի կառավարման ռազմավարական եռամյա ծրագիրը ներառվում է պետական միջնաժամկետ ծախսերի ծրագրի կազմում: «ՀՀ բյուջետային համակարգի մասին» ՀՀ օրենքի 21-րդ հոդվածի 2.10 կետով սահմանվում է, որ ՀՀ կառավարությունը քննարկում և մինչև ընթացիկ տարվա հուլիսի 10-ը հաստատում է պետական միջնաժամկետ ծախսերի ծրագիրը: Համաձայն Համաշխարհային բանկի և Արժույթի միջազգային հիմնադրամի համատեղ մշակված «Միջնաժամկետ պարտքի կառավարման ռազմավարության» ուղեցույցի (2019թ. փետրվար)՝ պարտքի կառավարման ռազմավարությունը պետք է պարբերաբար (օրինակ՝ տարին մեկ անգամ կամ ավելի հաճախ) վերանայվի, եթե մակրոտնտեսական կամ շուկայական պայմաններն էականորեն փոփոխվել են: Քանի որ ՀՀ օրենսդրությունը պետական միջնաժամկետ ծախսերի ծրագրի կանոնավոր ցիկլից (ամենամյա) ավելի կարճ ժամանակահատվածում վերանայում չի նախատեսում, անհրաժեշտ է միջազգային լավագույն փորձին համահունչ նախատեսել ընթացակարգ՝ տարվա ընթացքում մակրոտնտեսական և/կամ հարկաբյուջետային ցուցանիշների կտրուկ փոփոխությունների դեպքերում, ինչպես նաև պարտքի ներքին ու արտաքին շուկաներում տեղի ունեցած և կանխատեսվող զարգացումների հետևանքները ՀՀ կառավարության պարտքի կառավարման եռամյա ռազմավարական ծրագրում արտացոլելու և այդ ծրագրի իրատեսականությունը պահպանելու համար:

# ԿԱՌԱՎԱՐՈՒԹՅԱՆ ՊԱՐՏՔԻ ԿԱՌԱՎԱՐՄԱՆ ՌԱԶՄԱՎԱՐԱԿԱՆ ԾՐԱԳԻՐԸ ԿԱՆՈՆԱՎՈՐ ՑԻԿԼԻՑ (ԱՄԵՆԱՄՅԱ) ԱՎԵԼԻ ԿԱՐՃ ԺԱՄԱՆԱԿԱՀԱՏՎԱԾՈՒՄ ՎԵՐԱՆԱՅՄԱՆ ՀԻՄՔԵՐԸ

1. ՀՀ կառավարության պարտքի կառավարման ռազմավարական ծրագրի վերանայման գործընթացն սկսվում է ՀՀ ֆինանսների նախարարի գրավոր հանձնարարականով, որը պետք է հիմնավորվի սույն Ընթացակարգի 5-րդ կետում նշված գործոններից առնվազն մեկի տեղի ունենալու հանգամանքով։
2. ՀՀ կառավարության պարտքի կառավարման ռազմավարական ծրագիրը կանոնավոր ցիկլից (ամենամյա) ավելի կարճ ժամանակահատվածում կարող է վերանայվել, եթե.
3. առկա է «ՀՀ բյուջետային համակարգի մասին» ՀՀ օրենքի 21-րդ հոդվածի 8.3 կետում սահմանվող բացառիկ դեպքերից որևէ մեկը՝ խոշորածավալ տարերային և տեխնածին աղետներ, պատերազմական գործողություններ, տնտեսությունը խաղաղ ժամանակաշրջանից պատերազմական ժամանակաշրջանի փոխադրման կամ տնտեսական ցնցման հանգամանքներով պայմանավորված բացասական տնտեսական զարգացումների իրավիճակներ կամ որևէ այլ հանգամանք, որոնց առկայությամբ պայմանավորված փոփոխվել է հարկաբյուջետային շրջանակը (հիմնական մակրոտնտեսական և բյուջետային ցուցանիշների կանխատեսումները),
4. ընթացիկ տարվա որոշակի պահի դրությամբ արտարժութային շուկայում ՀՀ կենտրոնական բանկի կողմից հրապարակված ԱՄՆ դոլարի նկատմամբ ձևավորված ՀՀ դրամի միջին փոխարժեքը նախորդ տարվա միջին փոխարժեքի նկատմամբ փոփոխվել է այն չափով, որ ՀՀ կառավարության պարտքի կառավարման գործող ռազմավարական ծրագրում առկա ուղենշային ցուցանիշներից առնվազն մեկի գծով առաջացել են սահմանված միջակայքից էական շեղման ռիսկեր․
5. ընթացիկ տարվա որոշակի պահի դրությամբ առաջնային շուկայում ընթացիկ տարվա ընթացքում տեղաբաշխված պետական գանձապետական պարտատոմսերի միջին կշռված եկամտաբերությունը գերազանցել է նախորդ տարվա նույն ցուցանիշի տարեկան փաստացի մեծությունը այն չափով, որ ՀՀ կառավարության պարտքի կառավարման գործող ռազմավարական ծրագրում առկա ուղենշային ցուցանիշներից առնվազն մեկի գծով առաջացել են սահմանված միջակայքից էական շեղման ռիսկեր․
6. պետական գանձապետական պարտատոմսերի առաջնային տեղաբաշխումների աճուրդները չեն կայանում կամ ձևավորված պահանջարկը աճուրդների ընթացքում կազմում է այնքան, որ ՀՀ կառավարության պարտքի կառավարման գործող ռազմավարական ծրագրում առկա ուղենշային ցուցանիշներից առնվազն մեկի գծով առաջանում են սահմանված միջակայքից էական շեղման ռիսկեր․
7. առկա են այլ գործոններ, որոնց ազդեցությամբ ՀՀ կառավարության պարտքի կառավարման գործող ռազմավարական ծրագրում առկա ուղենշային ցուցանիշներից առնվազն մեկի գծով առաջանում են սահմանված միջակայքից էական շեղման ռիսկեր:

# ԸՆԹԱՑԱԿԱՐԳԻ ԳՈՐԾՈՂՈՒԹՅՈՒՆՆԵՐԻ ՆԿԱՐԱԳՐՈՒԹՅՈՒՆԸ

1. Եթե առկա է սույն Ընթացակարգի 5-րդ կետի 1-ին ենթակետով նախատեսված հիմքերից մեկը և ՀՀ Ազգային ժողովի կողմից ընդունված օրենքով կամ ՀՀ կառավարության որոշմամբ փոփոխվում է հարկաբյուջետային շրջանակը (հիմնական մակրոտնտեսական և բյուջետային ցուցանիշների կանխատեսումները), ապա ՀՀ կառավարության պարտքի կառավարման ռազմավարական ծրագիրը կարող է վերանայվել այն ժամկետի համար, որի համար փոփոխվել է հարկաբյուջետային շրջանակը:
2. Եթե առկա է սույն Ընթացակարգի 5-րդ կետի 2-րդ, 3-րդ, 4-րդ կամ 5-րդ ենթակետերով նախատեսված հիմքերից առնվազն մեկը և այդ ժամանակահատվածում հարկաբյուջետային շրջանակի վերանայում չի նախատեսվում, ապա ՀՀ կառավարության պարտքի կառավարման ռազմավարական ծրագիրը վերանայվում է ընդգրկող ամբողջ ժամանակահատվածի համար՝ առկա հարկաբյուջետային շրջանակի պայմաններում:
3. Սույն Ընթացակարգի 5-րդ կետով նախատեսված հիմքերից առնվազն մեկի առկայության դեպքում ՀՀ ֆինանսների նախարարության պետական պարտքի կառավարման վարչության պետը գրավոր դիմում է համակարգող փոխնախարարին՝ Ընթացակարգ սկսելու վերաբերյալ ՀՀ ֆինանսների նախարարի հանձնարարական ստանալու նպատակով:
4. ՀՀ ֆինանսների նախարարի հանձնարարությամբ կազմակերպվում է մասնագիտական քննարկում ՀՀ ֆինանսների նախարարության շահագրգիռ ստորաբաժանումների՝ Պետական պարտքի կառավարման վարչության, Մակրոտնտեսական քաղաքականության վարչության և Բյուջետային գործընթացի կազմակերպման վարչության ներկայացուցիչների մասնակցությամբ, որի արդյունքներից ելնելով ՀՀ ֆինանսների նախարարը գրավոր հանձնարարում է Պետական պարտքի կառավարման վարչությանը՝ վերանայելու Կառավարության պարտքի կառավարման ռազմավարական եռամյա ծրագիրը (սույն Ընթացակարգի 6-րդ կամ 7-րդ կետով սահմանված ժամկետով) կամ գրավոր մերժում է նման գործընթացի իրականացումը։
5. Սույն Ընթացակարգի 5-րդ կետի 1-ին ենթակետով նախատեսված դեպքում Ընթացակարգ սկսելու վերաբերյալ ՀՀ ֆինանսների նախարարի հանձնարարականում որպես Կառավարության պարտքի կառավարման ռազմավարական եռամյա ծրագրի վերանայման հիմնական պատասխանատու նշվում է Պետական պարտքի կառավարման վարչությունը, իսկ որպես համակատարողներ՝ Մակրոտնտեսական քաղաքականության վարչությունը և Բյուջետային գործընթացի կազմակերպման վարչությունը:
6. Հանձնարարականի ստացման օրվանից երեք աշխատանքային օրվա ընթացքում Մակրոտնտեսական քաղաքականության վարչությունը Պետական պարտքի կառավարման վարչությանն է ներկայացնում վերանայված մակրոտնտեսական ցուցանիշները՝ ընթացիկ տարվա և դրան հաջորդող այն ժամանակահատվածի համար, որի համար վերանայվել են այդ ցուցանիշները։ Մակրոտնտեսական քաղաքականության վարչության կողմից տրամադրվող ցուցանիշները հետևյալն են.

|  |  |  |  |  |
| --- | --- | --- | --- | --- |
| Ցուցանիշ | Ընթացիկ տարի | Ընթացիկ տարի +1 | Ընթացիկ տարի +2 | Ընթացիկ տարի+3 |
| Անվանական ՀՆԱ, մլրդ դրամ |  |  |  |  |
| Իրական ՀՆԱ ինդեքս, % |  |  |  |  |
| ՀՆԱ դեֆլյատոր, % |  |  |  |  |
| Ապրանքների և ծառայությունների արտահանում, մլն ԱՄՆ դոլար |  |  |  |  |
| ԿԲ արտաքին ակտիվներ, մլն ԱՄՆ դոլար |  |  |  |  |
| ԱՄՆ դոլարի նկատմամբ ՀՀ դրամի փոխարժեք, տարեվերջի դրությամբ |  |  |  |  |
| ԱՄՆ դոլարի նկատմամբ ՀՀ դրամի փոխարժեք, միջին տարեկան |  |  |  |  |

1. Հանձնարարականի ստացման օրվանից երեք աշխատանքային օրվա ընթացքում Բյուջետային գործընթացի կազմակերպման վարչությունը Պետական պարտքի կառավարման վարչությանն է ներկայացնում վերանայված հիմնական հարկաբյուջետային ցուցանիշները՝ ընթացիկ տարվա և դրան հաջորդող այն ժամանակահատվածի համար, որի համար վերանայվել են այդ ցուցանիշները: Բյուջետային գործընթացի կազմակերպման վարչության կողմից տրամադրվող ցուցանիշները հետևյալն են.

|  |  |  |  |  |
| --- | --- | --- | --- | --- |
|  | Ընթացիկ տարի | Ընթացիկ տարի +1 | Ընթացիկ տարի +2 | Ընթացիկ տարի+3 |
| Պետական բյուջեի ծախսեր |  |  |  |  |
| Պետական բյուջեի ծախսեր` առանց տոկոսավճարների |  |  |  |  |
| Պետական բյուջեի եկամուտներ |  |  |  |  |
| այդ թվում |  |  |  |  |
| պետական բյուջեի սեփական եկամուտներ |  |  |  |  |
| Պետական բյուջեի դեֆիցիտի զուտ ֆինանսավորումը փոխառու միջոցների հաշվին |  |  |  |  |
| Արտաքին վարկերի ստացում |  |  |  |  |
| որից` |  |  |  |  |
| նպատակային վարկային ծրագրեր |  |  |  |  |
| բյուջետային աջակցության վարկեր |  |  |  |  |

1. Մակրոտնտեսական քաղաքականության վարչությունից և Բյուջետային գործընթացի կազմակերպման վարչությունից համապատասխան տվյալները ստանալուց հետո 10 աշխատանքային օրվա ընթացքում Պետական պարտքի կառավարման վարչությունը պատրաստում է Պետական միջնաժամկետ ծախսային ծրագրում փոփոխություն կատարելու վերաբերյալ ՀՀ կառավարության որոշման նախագիծը (այսուհետ՝ Նախագիծ):
2. Սույն Ընթացակարգի 5-րդ կետի 2-րդ, 3-րդ, 4-րդ կամ 5-րդ ենթակետերով նախատեսված դեպքում Ընթացակարգ սկսելու վերաբերյալ ՀՀ ֆինանսների նախարարի հանձնարարականում որպես Կառավարության պարտքի կառավարման ռազմավարական եռամյա ծրագրի վերանայման պատասխանատու նշվում է Պետական պարտքի կառավարման վարչությունը և հանձնարարականի ստացման օրվանից 10 աշխատանքային օրվա ընթացքում Պետական պարտքի կառավարման վարչությունը պատրաստում է Նախագիծը:
3. Նախագիծը համաձայնեցվում է ՀՀ ֆինանսների նախարարության շահագրգիռ ստորաբաժանումների հետ:
4. Նախագիծը ներկայացվում է նաև ՀՀ կենտրոնական բանկին՝ դիրքորոշման ստացման նպատակով:
5. Նախագիծը ՀՀ օրենսդրությամբ սահմանված ընթացակարգերի համաձայն ներկայացվում է ՀՀ կառավարության քննարկմանը:
6. ՀՀ կառավարության պարտքի կառավարման վերանայված ռազմավարական ծրագիրը ՀՀ կառավարության որոշումն ընդունվելուց հետո հինգ աշխատանքային օրվա ընթացքում հրապարակվում է ՀՀ ֆինանսների նախարարության պաշտոնական կայքում: